*slovenská volejbalOVÁ Federácia*

**Pokyny pre hlásateľa v súťažiach SVF - príloha k oficiálnemu hraciemu protokolu**

|  |  |
| --- | --- |
| ***Čas*** | ***Popis*** |
| **16'** | **Privítanie divákov pre začiatkom oficiálnej rozcvičky**Bezprostredne po zapísknutí rozhodcu, ktorým ukončuje neoficiálnu rozcvičku (následne rozhodcovia idú merať výšku siete).***„Dobré ráno/ dobrý deň/dobrý večer, dámy a páni, vitajte na stretnutí číslo \_\_\_\_\_\_\_\_\_ \_\_\_\_\_\_\_\_\_\_\_\_\_\_\_ (názov súťaže) medzi družstvami \_\_\_\_\_\_\_\_\_\_\_\_\_\_\_\_\_ a \_\_\_\_\_\_\_\_\_\_\_\_\_\_\_\_\_\_“*** |
| **14'** | **Oficiálna rozcvička na sieti*****„Teraz začína oficiálna rozcvička družstiev na sieti“***Počas oficiálnej rozcvičky môže hlásateľ predstaviť zostavy oboch družstiev, t.j. číslo, meno a priezvisko hráča, meno, priezvisko a funkciu ďalších členov družstiev, ktorí sú uvedení v zápise a môžu sa zúčastniť stretnutia.  |
| **4'** | ***„Práve sa skončila oficiálna rozcvička družstiev na sieti“*** |
| **3’** | **Uvedenie stretnutia**Počas prvej fanfáry vstupujú nastúpené družstvá a rozhodcovia na ihrisko a otočia sa tvárou k stolíku zapisovateľa. V prípade, že je hlavná tribúna umiestnená na opačnej strane, môžu ostať otočení tvárou k hlavnej tribúne. V prípade, že je televízny prenos zo stretnutia, tvárou sú otočení ku hlavnej kamere.***„Dobré ráno/ dobrý deň/dobrý večer, dámy a páni, dovoľujem si Vás ešte raz privítať na stretnutí číslo \_\_\_\_\_\_\_\_\_ \_\_\_\_\_\_\_\_\_\_\_\_\_\_\_ (názov súťaže) medzi družstvami \_\_\_\_\_\_\_\_\_\_\_\_\_\_\_\_\_ (hostia) a \_\_\_\_\_\_\_\_\_\_\_\_\_\_\_\_\_\_ (domáci). Družstvo hostí povedie v stretnutí kapitán družstva \_\_\_\_\_\_\_\_\_\_\_\_\_\_\_ (meno a priezvisko), družstvo domácich bude viesť v stretnutí kapitán družstva \_\_\_\_\_\_\_\_\_\_\_\_\_\_\_ (meno a priezvisko).“***Po predstavení si hráči podajú ruky a odídu k svojim lavičkám, rozhodcovia odídu k stolíku zapisovateľa. |
| **2.30'** | **Predstavenie rozhodcov**Počas druhej fanfáry vstúpia rozhodcovia (len 1. a 2.) do stredu ihriska. Tvárou sú otočení rovnako ako pri uvedení družstva. ***„Prvým rozhodcom je pán/pani \_\_\_\_\_\_\_\_\_\_\_\_\_\_\_\_ (meno a priezvisko) z \_\_\_\_\_\_\_\_\_\_\_\_\_\_\_\_\_ (mesto). Druhým rozhodcom je pán/pani \_\_\_\_\_\_\_\_\_\_\_\_\_\_\_\_ (meno a priezvisko) z \_\_\_\_\_\_\_\_\_\_\_\_\_\_\_\_\_ (mesto)“***Čiaroví rozhodcovia ani zapisovateľ sa nepredstavujú, čiaroví rozhodcovia zaujmú svoje postavenie na hracej ploche počas fanfáry pred predstavovaním rozhodcov. |
| **2.00'** | **Predstavenie hráčov základnej zostavy***Po tretej fanfáre hlásateľ predstaví hráčov základnej zostavy, aktívnych liberov a trénerov oboch družstiev.****„Družstvo \_\_\_\_\_\_\_\_\_\_\_\_ (na strane A podľa zápisu) nastupuje v tejto základnej zostave:* *číslo hráča, meno a priezvisko“*** Hráči sa predstavujú postupne v poradí podľa čísel, nie podľa postavenia na lístku s postavením pre prvý set. Ako posledný sa predstaví hrajúci libero, po ňom tréner a asistent trénera. ***„Hrajúcim liberom je hráč č. \_\_\_\_\_\_\_\_\_\_\_\_\_\_\_\_\_\_\_ (číslo, meno, priezvisko). Trénerom družstva je pán/pani \_\_\_\_\_\_\_\_\_\_\_\_\_\_\_\_\_\_\_ (meno a priezvisko), asistentom trénera pán/pani \_\_\_\_\_\_\_\_\_\_\_\_\_\_\_\_\_\_\_\_ (meno a priezvisko).“*** Ďalší členovia družstva (T, M, náhradníci) sa nepredstavujú. ***„Družstvo \_\_\_\_\_\_\_\_\_\_\_\_ (na strane B podľa zápisu) nastupuje v tejto základnej zostave:* *číslo hráča, meno a priezvisko“*** (rovnaký postup ako pri družstve A).V prípade, že domáce družstvo si vyžrebovalo stranu A, predstavuje sa najskôr družstvo na strane B. |

**Činnosť oficiálneho hlásateľa počas stretnutia:**

* **počas oddychového času:**

Na začiatku: ***„Prvý/druhý oddychový čas družstva \_\_\_\_\_\_\_\_\_\_\_\_\_\_.“***

Na konci: ***„Koniec prvého/druhého oddychového času družstva \_\_\_\_\_\_\_\_\_\_\_\_\_\_.“***

* **počas technického oddychového času:**

Na začiatku: ***„Prvý/druhý technický oddychový čas.“***

Na konci: ***„Koniec prvého/druhého technického oddychového času.“***

* **počas striedania:**

***„Striedanie družstva \_\_\_\_\_\_\_\_\_\_\_\_\_\_\_\_\_, z ihriska odchádza hráč č. \_\_\_, na ihrisko ide hráč č. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (číslo, meno a priezvisko).“***

**Oficiálny hlásateľ** sedí pri stolíku zapisovateľa. Okrem vyššie uvedeného môže v súťažiach riadených SVF čiastočne komentovať priebeh stretnutia, a to najmä oznámením aktuálneho stavu stretnutia, oznámením hráča, ktorý ide na podanie. Môže tak však robiť len v momente, kedy je lopta mimo hry a pred zapísknutím na podanie. Okrem toho môže počas oddychových časov, technických oddychových časov a prestávok medzi setmi oznamovať výsledky iných stretnutí, prípadne pozývať divákov na ďalšie podujatia. V žiadnom prípade však nesmie povzbudzovať jedno z družstiev (napr. domáce), ani vyzývať divákov k povzbudzovaniu. Samozrejme nesmie ani znevažovať členov družstva súpera ani jeho fanúšikov, ani nijako komentovať výkony rozhodcov na stretnutí.

**Neoficiálny hlásateľ - spíker**

V prípade, že družstvo má zabezpečeného aj hlásateľa/**spíkra**, ktorý má za úlohu spolu s oficiálnou hudobnou produkciou (DJ) baviť divákov a zvyšovať atraktivitu volejbalu, povzbudzovať domáce družstvo a pod., tento nesmie sedieť pri stolíku zapisovateľa. Ani on však svojimi komentármi nesmie znevažovať členov družstiev a ich fanúšikov, ani nijako komentovať výkony rozhodcov na stretnutí. Takýto hlásateľ môže vykonávať svoju činnosť len vtedy, keď je lopta mimo hry a musí ukončiť svoju činnosť najneskôr v momente zapísknutia prvého rozhodcu na podanie. Podobne i oficiálna hudobná produkcia môže byť pustená len počas prerušení hry a vypnutá v momente zapísknutia prvého rozhodcu na podanie.

Po zapísknutí nie je povolené akékoľvek komentovanie stretnutia oficiálnym ani neoficiálnym hlásateľom a nesmie byť pustená ani oficiálna hudobná produkcia.

Spracoval: J. Mokrý, 5.1.2012